
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


10 Οκτωβρίου 2016 


ΤΕΥΧΟΣ ΤΕΤΑΡΤΟ 


Αρ 


. Φύλλου 302 


ΑΠΟΦΑΣΕΙΣ 

Αριθμ. 63510 _ 

Επικύρωση έκθεσης καθορισμού ορίων Αιγια- 
λού - Παραλίας στην παραλιακή περιοχή της Κ.Μ. 
621 Γαιών Λίνδου, της Νήσου Ρόδου, του Νομού 
Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1 .Τις διατάξεις του 3200/1955 «περί διοικητικής απο¬ 
κέντρωσης», όπως αυτές τροποποιήθηκαν και ισχύ¬ 
ουν σήμερα με τα Ν.δ. 532/1970, Β.δ. 704/1970, Β.δ. 
705/1970, Β.δ. 192/1972, Π.δ. 71/1984, Π.δ. 347/1986, 
Ν. 2026/1992 και Π.δ. 97/1993. 

2. Τις διατάξεις της παρ. 2 του άρθρου 6, του άρθρου 
280 και τις διατάξεις της παρ. III του άρθρου 186 του 
Ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (Α'87) σύμφωνα με την οποία οι αρμοδιότητες 
των Περιφερειών του αρθ. 3 θα ασκούνται από τις Απο¬ 
κεντρωμένες Διοικήσεις κατά περίπτωση. 

3. Το υπ' αριθμ. 143/23.12.2010 Π.δ/γμα (ΦΕΚ 236Α/ 
27.12.2010) των Υπουργών Εσωτερικών Αποκέντρωσης 
και Ηλεκτρονικής Διακυβέρνησης και Οικονομικών, που 
αφορά στη σύσταση του Οργανισμού της Αποκεντρω¬ 
μένης Διοίκησης Αιγαίου. 

4. Τις διατάξεις του Π.δ. 111/2014 (ΑΊ 78), όπως ισχύει 
σήμερα. 

5. Τις διατάξεις των άρθρων 3,5 και 34 του Ν. 2971 /2001 
(ΦΕΚ 285/τ.Α/19-12-2001) «Αιγιαλός, παραλία και άλλες 
διατάξεις», όπως τροποποιήθηκε και ισχύει. 

6. Τις διατάξεις του Κ.δ. 132/1929 «περί Κτηματολογι- 
κού κανονισμού Δωδεκανήσου» που διατηρήθηκε σε 
ισχύ με το άρθρο 8 Ν. 510/1947. 

7. Τις διατάξεις των άρθρων 1 μέχρι και 7 του ΑΝ 2344/ 
1940 «περί αιγιαλού και παραλίας» όπως έχουν τρο¬ 
ποποιηθεί και συμπληρωθεί μεταγενέστερα με τις 
διατάξεις: α) του άρθρου 13 του Ν. 1078/1980 και 
β) του άρθρου 23 του Ν. 1337/1983. 

8. Τις διατάξειςτου Ν.δ. 439/1970 «περί συμπληρώσε- 
ωςτων διατάξεων περί αιγιαλού». 


9. Το Δ3090/646/1976 έγγραφο του Υπουργείου Οι¬ 
κονομικών «περί του στη Δωδεκάνησο ορίου αιγιαλού». 

10. Τις διατάξεις του 20 Ν. 719/1977 «περί τρόπου σύ¬ 
νταξης τοπογραφικών - υψομετρικών διαγραμμάτων 
από ιδιώτες μηχανικούς κ.λπ.». 

11. Τη με αριθμό 1030067/296/Α006/7-4-2004, εγκύ¬ 
κλιο, της Διεύθυνσης Οργάνωσης του Υπουργείου Οικο¬ 
νομίας και Οικονομικών. 

12. Τις διατάξεις του άρθρου 46, παρ. 21, Ν. 3220/2004 
(ΦΕΚ 15/Α/28-1 -2004), στις οποίες προβλέπεται ότι από 
10.04.2004 αρμοδιότητες του Υπουργού Οικονομίας και 
Οικονομικών, οι οποίες ανήκαν ή είχαν μεταβιβασθεί 
στους Νομάρχες μέχρι την έναρξη λειτουργίας των Νο¬ 
μαρχιακών Αυτοδιοικήσεων και αφορούν θέματα Υπηρε¬ 
σιών του Υπουργείου Οικονομίας και Οικονομικών, που 
εξαιρέθηκαν απάτην κατάργηση σύμφωνα με τις διατά¬ 
ξεις της παραγράφου 2 του άρθρου 39, Ν. 2218/1994, πε- 
ριέχονται στον Γενικό Γραμματέα της Περιφέρειας εκτός 
των θεμάτων Υ.Δ.Ε. 

13. Την 10633649/790/Α00006/03.08.2004 απόφαση 
του Υπουργού Οικονομίας και Οικονομικών «Καταγρα¬ 
φή - Διοικητική κωδικοποίηση των αρμοδιοτήτων σε 
θέματα Υπηρεσιών του Υπουργείου Οικονομίας και Οι¬ 
κονομικών που περιέχονται στους Γενικούς Γραμματείς 
Περιφερειών». 

14. Την υπ' αριθμ. 562/2005 Γνωμοδότηση του Νομι¬ 
κού Συμβουλίου του Κράτους σχετικά με την διάταξη του 
άρθρου 5, παρ. 5, εδ. γ' του Ν. 2971/2001. 

15. Το υπ'αριθμ. Δ6Α1022671/ΕΞ/10-02-2011 έγγρα¬ 
φο της Γενικής Γραμματείας Φορολογικών και Τελω¬ 
νειακών Θεμάτων του Υπουργείου Οικονομικών περί 
«Αρμοδιότητας Υπογραφής». 

16. Την υπ'αριθμ. 33447/19.5.2015 απόφαση του Γε¬ 
νικού Γραμματέα της Αποκεντρωμένης Διοίκησης Αι¬ 
γαίου περί «Ορισμού Μελών Επιτροπής Καθορισμού 
Αιγιαλού και Παραλίας, Παλαιού Αιγιαλού καθώς και της 
Όχθης, Παλαιός Όχθης και Παρόχθιας Ζώνης (άρθρο 
100 του Π.δ. 284/1988, άρθρα 3 και 31 του Ν. 2971/2001 
(ΦΕΚ 285/Α) στην περιοχή αρμοδιότητας της Αποκε¬ 
ντρωμένης Διοίκησης Αιγαίου. 

17. Την υπ'αριθμ. 26158/3764/28.3.2014 απόφαση της 
Γενικής Γραμματέωςτης Αποκεντρωμένης Διοίκησης Αι¬ 
γαίου (ΦΕΚ 828/Β/3.4.2014), περί παροχής εξουσιοδό- 

τησης υπογραφής πράξεων και εγγράφων «Με εντολή 
Γενικού Γραμματέα» στον Προϊστάμενο της Γενικής Δι¬ 
εύθυνσης Εσωτερικής Λειτουργίας της Αποκεντρωμένης 
Διοίκησης Αιγαίου και στους Προϊσταμένους των οργα¬ 
νικών μονάδων αυτής. 

18. Την από 13-07-2016 έκθεση της κατά το άρθρο 
3, του Ν. 2971/2001 αρμόδιας επιτροπής καθορισμού 
ορίων Αιγιαλού και Παραλίας για τον καθορισμό των 
ορίων του Αιγιαλού και της Παραλίας στην παραλιακή 
περιοχή της Κ.Μ. 621 Γαιών Λίνδου, της Νήσου Ρόδου, 
Νομού Δωδεκανήσου. 

19. Το τοπογραφικό - υψομετρικό και κτηματογραφικό 
διάγραμμα, το οποίο συντάχθηκε στις 30-05-2016, από 
τον Διακονικολάου Ιωάννη, Αγρονόμο και Τοπογράφο 
Μηχανικό, αποτελούμενο από δύο (2) πινακίδες, κλίμα¬ 
κας 1:500, το οποίο ελέγχθηκε ως προς την ορθότητα της 
αποτύπωσης στις 08-06-2016 από τον Χειράκη Ιωάννη, 
Αγρόν και Τοπογράφο Μηχανικό, υπάλληλο του Αυτοτε¬ 
λούς Γραφείου Δημόσιας Περιουσίας Δωδεκανήσου και 
θεωρήθηκε, στις 23-08-2016 από τον Δημήτρη Κουλού- 
κη, Προϊστάμενο του Τμήματος Γ' της Περιφερειακής 
Διεύθυνσης Δημόσιας Περιουσίας Αιγαίου. Στο τοπο- 
γραφικό αυτό χαράχθηκε με ερυθρά συνεχόμενη πολυ¬ 
γωνική γραμμή η οριογραμμή του Αιγιαλού με στοιχεία 
κορυφών (Α1', Α2, Α3,..., Α40, Α41) σύμφωνα με τις δια¬ 
τάξεις του άρθρου 3 του Κ.Δ. 132/1929. Σύμφωνα με τις 
ίδιες διατάξεις καθορίστηκε και οριογραμμή Παραλίας 
με κίτρινη μη συνεχή πολυγωνική γραμμή υπό στοιχεία 
κορυφών (ΠΙ', Π2, ...., Π37, Π38), όπου η πολυγωνική 
του Αιγιαλού δεν τέμνει τα προς τη θάλασσα όρια των 
κτηματολογικών μερίδων. 

20. Το υπ'αριθμ. 4391 /02-06-2016 έγγραφο του Αυτο¬ 
τελούς Γραφείου Δημόσιας Περιουσίας Δωδεκανήσου, 
σύμφωνα με το οποίο η εν λόγω θέση δεν εμπίπτει στο 
πεδίο εφαρμογής του άρθρου 17, του Ν. 2971 /2001, όπως 
αυτό καθορίζεται σύμφωνα με το υπ' αριθμ. Φ.900/40/ 
827227/Σ.366/19-07-2015/ΓΕΣ/Δ/ΝΣΗ ΓΕΩΓΡΑΦΙΚΟΥ/ 
3ο/ΤΜ έγγραφο και κατά συνέπεια η εν λόγω χάραξη 
δύναται να ολοκληρωθεί κατά τα προβλεπόμενα στην 
κείμενη νομοθεσία. 

21 .Το από με αριθμ. 2/69565/25-08-2016 αποδεικτικό 
ανάρτησης του Δήμου Ρόδου, με το οποίο τοιχοκολλή- 
θηκε η από 13-07-2016 έκθεση της επιτροπής και το 
τοπογραφικό διάγραμμα σε δύο πινακίδες το οποίο συ¬ 
ντάχθηκε για τον καθορισμό των ορίων του Αιγιαλού 
και της Παραλίας στην περιοχή της Κ.Μ. 621 - 622 Γαιών 
Λίνδου, της Νήσου Ρόδου, του Νομού Δωδεκανήσου. 


22.Το υπ'αριθμ. 8274/01.09.2016 έγγραφο του Αυτο¬ 
τελούς Γραφείου Δημόσιας περιουσίας Δωδεκανήσου, 
αποφασίζουμε: 

Επικυρώνουμε την από 13-07-2016 έκθεση της κατά 
το άρθρο 3, του Ν. 2971/2001, αρμόδιας επιτροπής 
περί χάραξης των ορίων Αιγιαλού και της Παραλίας με 
την οποία καθορίστηκαν τα όρια του Αιγιαλού και της 
Παραλίας στην παραλιακή περιοχή της Κ.Μ. 621 Γαιών 
Λίνδου, της Νήσου Ρόδου, του Νομού Δωδεκανήσου, 
επί τοπογραφικού - υψομετρικού και κτηματογραφικού 
διαγράμματος σε δύο (2) πινακίδες, το οποίο θεωρήθηκε 
από την Περιφερειακή Διεύθυνση Δημόσιας Περιουσίας 
Αιγαίου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 
οριογραμμή του Αιγιαλού με ερυθρά συνεχόμενη πο¬ 
λυγωνική γραμμή και στοιχεία κορυφών (Α1' Α2, Α3, 
Α40, Α41) με εξάρτηση των κορυφών αυτών, από συντε¬ 
ταγμένες του κρατικού τριγωνομετρικού δικτύου της 
χώρας, όπως αυτές εμφανίζονται στον σχετικό πίνακα επί 
του τοπογραφικού - υψομετρικού και κτηματογραφικού 
διαγράμματος, κλίμακας 1:500, σε δύο πινακίδες που 
συντάχθηκε για τον σκοπό αυτό. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος, προσαυξημένο κατά δώδεκα μέτρα, σύμφωνα 
με τις διατάξεις του άρθρου 3 του Κ.δ. 132/1929 που 
διατηρήθηκε σε ισχύ με το άρθρο 8 του Ν. 510/1947 και 
του άρθρου 26 του Ν. 2971/2001. 

Σύμφωνα μετις ίδιες διατάξεις καθορίστηκε οριογραμ- 
μή Παραλίας με κίτρινη πολυγωνική γραμμή υπό στοι¬ 
χεία κορυφών (ΠΙ' Π2,...., Π37, Π38) όπου η πολυγωνική 
του Αιγιαλού δεν τέμνει τα προς τη θάλασσα όρια των 
κτηματολογικών μερίδων. 

Ο καθορισμός των ορίων αιγιαλού στη θέση αυτή γίνε¬ 
ται για πρώτη φορά και προς εξυπη ρέτηση των σκοπών 
των διατάξεων του Ν. 2971/2001. 

Η παρούσα απόφαση με την έκθεση της Επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 9 Σεπτεμβρίου 2016 

Με εντολή Γενικού Γραμματέα 
Αποκεντρωμένης Διοίκησης 
Ο Αναπληρωτής Προϊστάμενος 
Διεύθυνσης κ.α.α 
Η Αναπληρώτρια Προϊσταμένη 
Τμήματος Διοίκησης 

ΜΑΡΓΑΡΙΤΑ ΣΤΑΧΤΑ 

ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 

(ΑΡΘΡΟ 3 και ΑΡΘΡΟ 9 

ΤΟΥ Ν. 2971 Φ.Ε.Κ. 285/Α/19.12.2001) 

Για τον καθορισμό των ορίων του αιγιαλού και της 
παραλίας που γίνεται στην παραλιακή περιοχή «Πεύ¬ 
κων», Δ.Κ. Λίνδου, της Νήσου Ρόδου, του Νομού Δωδε¬ 
κάνησου, έμπροσθεν των Κ.Μ. 621-622 Γαιών Λίνδου, 
ιδιοκτησίας της"νιη ΗοΙόίης δίηςΙε Μθίτιόθΐ- Ρ.Θ."(Μο- 
νοπρόσωπη Ι.Κ.Ε.). 

Στη Ρόδο σήμερα την 13-07-2016, οι υπογεγραμμένοι: 

1. Δημήτριος Μπελντέκος, ΔΕ Εφοριακός, υπάλληλος 
του Αυτοτελούς Γραφείου Δημόσιας Περιουσίας Δωδε¬ 
κάνησου, ως πρόεδρος. 

2. Παναγιώτης Τριανταφύλλας, ΠΕ Πολιτικός Μηχα¬ 
νικός, υπάλληλος του Αυτοτελούς Γραφείου Δημόσιας 
Περιουσίας Δωδεκανήσου, ως μέλος. 

3. Τάτης Σπόρος, Αντιπλοίαρχος Λ.Σ., Λιμενάρχης Κε¬ 
ντρικού Λιμεναρχείου Ρόδου, ως μέλος. 

4. Χαράλαμπος Λαμπρίδης, Αρχιτέκτων Μηχανικός, 
ΔιευθυντήςτηςΔιεύθυνσης Πολεοδομικών Εφαρμογών- 
Υ.ΔΟΜ. του Δήμου Ρόδου, ως μέλος. 

Χρέη γραμματέα στην επιτροπή άσκησε η έκτων με¬ 
λών αυτής, Φαρμακίδη Ζωή, ΠΕ Εφοριακός, υπάλληλος 
του Αυτοτελούς Γραφείου Δημόσιας Περιουσίας Δωδε¬ 
κανήσου. 

Οι ανωτέρω αποτελούν την επιτροπή καθορισμού των 
ορίων του αιγιαλού και της παραλίας η οποία συγκροτή¬ 
θηκε κατόπιν της υπ'αριθμ. 6258/08-07-2016 πρόσκλη¬ 
σης του Προϊσταμένου της Περιφερειακής Δ/νσης Δημό¬ 
σιας Περιουσίας Αιγαίου, όπως αυτή καθορίστηκε μετην 
με αριθμ. οικ. 33447/19-05-2015 απόφαση του Γενικού 
Γραμματέα της Αποκεντρωμένης Διοίκησης Αιγαίου, με 
την οποία καθορίστηκαν τα μέλη της εν λόγω επιτροπής 
στην Νομαρχία Δωδεκανήσου δυνάμει του άρθρου 3 του 
Ν. 2971 (Φ.Ε.Κ. 285/τ.Α'/19-12-2001). Σημειώνεται εδώ 
ότι το μέλος της παρούσας επιτροπής Ευαγγελία Μανω- 
λά, Αρχιτέκτων Μηχανικός, Αναπληρώτρια Προϊσταμέ- 
νη Τμήματος Περιβάλλοντος και Χωρικού Σχεδιασμού 
Δωδεκανήσου, της Αποκεντρωμένης Διοίκησης Αιγαίου, 
δεν παρέστη στην παρούσα επιτροπή, λόγω κωλύματος 
αν και εκλήθη και κατά συνέπεια το παρόν πρακτικό δεν 
συνυπογράφεται από αυτή. 

Λαμβάνοντας υπόψη: 

1. Την με αριθμ. ΔΩΔ 4835/06-06-2016 αίτηση της 
"Vγπ ΗοΙάίπο 5ίπ9ΐθ Μθίτιόθΐ- Ρ.(Ι. (Μονοπρόσωπη Ι.Κ.Ε.)", 
περί καθορισμού των ορίων του αιγιαλού και της παρα¬ 
λίας στην παραλιακή περιοχή έμπροσθεν των Κ.Μ. 621 - 
622 Γαιών Λίνδου, Νήσου Ρόδου, Νομού Δωδεκανήσου. 

2. Το τοπογραφικό - υψομετρικό και κτηματογραφικό 
διάγραμμα, το οποίο συντάχθηκε, βάσει των διατάξε¬ 
ων του ιδίου ως άνω Νόμου και των τεχνικών προδια¬ 
γραφών του Π.δ. 696/1974, με ημερομηνία σύνταξης 
30-05-2016, από τον Ιωάννη Διακονικολάου, Αγρόν, και 
Τοπογράφο Μηχανικό, αποτελούμενο από δύο πινακί¬ 
δες, κλίμακας 1/500. Το τοπογραφικό αυτό ελέγχθηκε 
ως προς την ορθότητα της αποτύπωσης στις 08-06-2016 


από τον Χειράκη Ιωάννη, Αγρόν, και Τοπογράφο Μηχα¬ 
νικό, τεχνικό υπάλληλο του Αυτοτελούς Γραφείου Δημό¬ 
σιας Περιουσίας Δωδεκανήσου και θεωρήθηκε από τον 
Δημήτρη Κουλούκη, Πολιτικό Μηχανικό, Προϊστάμενο 
του Τμήματος Γ', της Περιφερειακής Διεύθυνσης Δημό¬ 
σιας Περιουσίας Αιγαίου. 

3. Την ύπαρξη και λειτουργία του Κτηματολογικού 
Γραφείου Ρόδου οι κτηματολογικές μερίδες του οποίου 
εμφανίζονται επί του τοπογραφικού διαγράμματος θε¬ 
ωρημένες αρμοδίως και σύμφωνα με το άρθρο 26 του 
Ν. 2971/2001, με αριθμ. θεώρησης 4383/2016. 

4. Το με αριθμ. ΔΩΔ 4391/02-06-2016 έγγραφο του 
Αυτοτελούς Γραφείου Δημόσιας Περιουσίας Δωδεκανή¬ 
σου σύμφωνα με το οποίο η εν λόγω θέση δεν εμπίπτει 
στο πεδίο εφαρμογήςτου άρθρου 17 του Ν. 2971/2001. 

5. Την χάραξη εκατέρωθεν της υπό κρίση θέσης, άλλων 
χαραγμένων οριογραμμών Αιγιαλού επικυρωθέντων 
αντίστοιχα μετά υπ'αριθμ. Φ.Ε.Κ. 1288/τ.Δ'/29-11-2005 
και 484/τ.Δ'/27-10-2009. Στις περιπτώσεις αυτές η πρώ¬ 
τη (ΑΙ') και η τελευταία (Α41) κορυφή της παρούσας 
οριογραμμής του Αιγιαλού συνδέονται αντίστοιχα με 
την κορυφή (Α1) και την κορυφή (Τ') αμφότερων των 
οριογραμμών. 

6. Τις διατάξεις του Ν. 2971/2001 «Αιγιαλός, παρα¬ 
λία και άλλες διατάξεις» όπως αυτός ισχύει και τον 
Ν. 1337/1983 καθώς και την προς αυτόν Δικαστηριακή 
και Διοικητική Νομολογία. 

7. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηράς καθώς και τα στοιχεία καθορισμού αιγιαλού και 
παραλίας που προβλέπονται από το άρθρο 9 του Νόμου 
2971/2001 και ειδικότερα: 

Α. Τη γεωμορφολογία του εδάφους για την οποία ανα¬ 
λυτικά αναφέρεται ότι: 

(1) . Η μορφολογία της ακτής η οποία συνίσταται από 
βράχια και μεγάλα πρανή όπως εξάλλου διαπιστώνεται 
και στα σχετικά τοπογραφικό. 

(2) . Η ακτή και εν γένει το παραλιακό μέτωπο διαμορ¬ 
φώνεται από τις διάσπαρτες παραθεριστικές κατοικίες. 
Η περιοχή αυτή γενικά ευρίσκεται εκτός σχεδίου πόλεως 
και εκτός ορίων οικισμού. 

(3) . Το φυσικό όριο βλάστησης το οποίο έχει κατά το 
δυνατόν αποτυπωθεί επί του τοπογραφικού διαγράμ¬ 
ματος τη χρονική περίοδο της αποτύπωσης και αποτε- 
λείται ως επί το πλείστον από μεμονωμένα δένδρα, και 
θάμνους, όπως αυτά απεικονίζονται επί του τοπογραφι- 
κού διαγράμματος. 

Β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. Με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα, 
και αξιοποιούνται βιομηχανικώς. 

Γ. Τα πορίσματα από την εκτίμηση των μετεωρολογι¬ 
κών στοιχείων της περιοχής, ήτοι το γεγονός ότι στην 
περιοχή οι άνεμοι που επικρατούν στην περιοχή είναι 
κυρίως νότιοι - νοτιοδυτικοί. Η συνήθης έντασή τους 
γενικά δεν είναι μεγάλη και πλησιάζει τα 5-6 Β. 

Δ. Τη μορφολογία του πυθμένα, ο οποίος συνίστα- 

ται από βράχια κοντά στην ακτή, ενώ η κλίση του δεν 
είναι μεγάλη, κυμαινόμενη γύρω στα 20 μέτρα βάθος 
σε απόσταση περίπου 100 μέτρων από την ακτή, όπως 
προκύπτει από την αυτοψία μακροσκοπικά, καθώς και 
το ότι σε περιοχές με μικρά βάθη και μικρές κλίσεις του 
βυθού, όπου η θραύση του κύματος και η εκτόνωση της 
ενέργειάς του γίνεται σε μεγάλη απόσταση από την ακτο¬ 
γραμμή, η επίδραση του κύματος στην ακτή είναι μικρή 
ενώ σε περιπτώσεις ακτών με μεγάλες κλίσεις βυθού και 
μεγάλα βάθη κοντά στην ακτή όπου η θραύση των κυ¬ 
μάτων συντελείται κοντά στην ακτή ή ακόμη και πάνω σ' 
αυτή ο κυματισμός καλύπτει κατά κανόνα μεγάλο εύρος 
ακτής προκειμένου να εκτονωθεί. 

Ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μικρό σχετικά ανάπτυγμα πελάγους, καθώς και το ότι 
μεγάλο ανάπτυγμα θαλάσσιας έκτασης συμβάλλει στη 
δημιουργία μεγαλύτερης έντασης κυματικού πεδίου σε 
σχέση με κλειστές θαλάσσιες περιοχές (όρμους ή κόλ¬ 
πους) που έχουν ίδια ένταση ανέμου. 

ΣΤ. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Η. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

8. Η καθορισθείσα και χαραχθείσα επί του προαναφε- 
ρόμενου τοπογραφικού - υψομετρικού και κτηματογρα- 
φικού διαγράμματος οριογραμμή αιγιαλού, αποτελεί το 
όριο του μεγίστου πλην συνήθους χειμέριου κύματος, 
προσαυξημένο κατά 12 μέτρα, σύμφωνα με τις διατάξεις 
του άρθρου 3 του Κ.δ. 132/1929 που διατηρήθηκε σε 


ισχύ με το άρθρο 8, του Ν. 510/1947 σε συνδυασμό με 
τις διατάξεις του άρθρου 26 του Ν. 2971/2001. 

9. Εντόςτου κοινοχρήστου χώρου Αιγιαλού - Παραλίας 
του Δημοσίου υφίστανται κατασκευάσματα (δρόμος - 
στύλοι φωτισμού - τοιχία κ.λπ.). 

10. Οριογραμμή Παραλίας χαράχθηκε σύμφωνα με τις 
διατάξεις του άρθρου 3 Κ.δ. 132/1929, όπου η οριογραμ- 
μή του αιγιαλού δεν τέμνει τα προς την θάλασσα όρια 
των κτηματολογικών μερίδων και επί των ορίων αυτών. 

11.0 καθορισμός των ορίων αιγιαλού και της παραλίας 
στη θέση αυτή γίνεται για πρώτη φορά και προς εξυπη¬ 
ρέτηση των σκοπών που τάσσονται από τις διατάξεις του 
Ν. 2971/2001 «Αιγιαλός, παραλία και άλλες διατάξεις», 
αποφασίζουμε και καθορίζουμε επί του ως ανωτέρω 
τοπογραφικού διαγράμματος: 

α) Την οριογραμμή του αιγιαλού με ερυθρά συνεχή 
πολυγωνική γραμμή και στοιχεία κορυφών (Α1' Α2, Α3, 
..., Α40, Α41). 

β)Την οριογραμμή της παραλίας με κίτρινη μη συνεχή 
πολυγωνική γραμμή και στοιχεία κορυφών (Π 1' Π2, Π3, 
..., Π37, Π38). 

Η Επιτροπή 

Ο Πρόεδρος Τα Παρόντα Μελή 

Δ. ΜΠΕΛΝΤΕΚΟΣ 1. Π.ΤΡΙΑΝΤΑΦΥΛΛΑΣ 

2. Σ.ΤΑΤΗΣ 

3. X. ΛΑΜΠΡΙΔΗΣ 

Η Γραμματέας 
Ζ. ΦΑΡΜΑΚΙΔΗ 

Κόκκινη γραμμή - ορβγ. αιγιαλού με στοιχεία κορυφών (Α1’,Α2Α3,.....,Α40.Α41) - 

Μαύρη γραμμή - οριογ. μέγκπου χειμέριου κύματος με στοιχεία κορυφών (Χ1\Χ2Λ3, Λ40Λ41)- 

Κίτρινη γραμμή - ορβγραμμή παραλίας με στοιχεία κορυφών (Π1\Π2,Π3.Π37.Π38) 

1. Η καθορισθεΐσα οριογραμμή αιγιαλού αποτελεί το όριο των μέγιστων πλην συνήθων αναβάσεων 
του χειμερίου κύματος, προσαυξημένου κατά 12 μέτρα, σπς εκτός σχεδίου πόλεως περιοχές 
σύμφωνα με τις διατάξεις του άρθρου 3 του Κ.Δ. 132/29, που διατηρήθηκε σε ισχύ δυνάμει του 
άρθρου 8 του Ν. 510/1947 και του άρθρου 26 του Ν.2971/2001. 

2. Οι κορυφές της πολυγωνικής οριογραμμής του αιγιαλού έχουν εξαρτηθεί από το κρατικό 
σύστημα συν/νων (Ε.Γ.Σ.Α. 1 87). 

3. Το παρόν τοπογραφικό διάγραμμα συνοδεύει την από 13-07-2016 έκθεση της επιτροπής 
καθορισμού ορίων αιγιαλού και παραλίας. 

4. Η περιοχή καθορισμού βρίσκεται εκτός ορίων οικισμού, ενώ η βλάστηση (θάμνοι - δένδρα) είναι η 
κατά το δυνατό αναγνωρισθείσα τη χρονική στιγμή διενέργειας της αποτύπωσης. 

5.0 καθορισμός ορίων αιγιαλού διενεργείται για πρώτη φορά στην εν λόγω περιοχή ενώ εκατέρωθεν 
έχουν καθοριστεί οριογραμμές αιγιαλού και συγκεκριμένα ανατολικά η οριογραμμή που επικυρώθηκε 
με το Φ.Ε.Κ.1288/Τ. Δ729-11-2005 και δυτικά η οριογραμμή που επικυρώθηκε με το υπ 1 αριθμ. 

Φ.Ε.Κ. 484/τ. Δ727-10-2009. 

Η ΕΠΙΤΡΟΠΗ ΚΑΘΟΡΙΣΜΟΥ 

Ο Πρόεδρος Τα παρόντα μέλη 


8ι 



Ισόγειο 


Ακτογραμμή 


ΘΑΛΑΣΣΑ 


Χαραγμένη Οριογραμμή Αιγιαλού 
(Φ.Ε.Κ. 484/τ. Δ·/27-10-2009). 


865100 


865150 

Π1 

ΘΕΩΡΗΣΗ 

ΕΛΕΓΧΟΣ 

ΙΕΛΕΤΉ-ΖΥΝΤΑ31 



ΔΙΑΚΟΝΙΚΟΛΑΟΥ ΙΩΑΝΝΗΣ 

ΔΙΠΛΩΜΑΤΟΥΧΟΣ ΑΓΡ. 8. ΤΟΠΟΓΡΑΦΟΣ ΜΗΧΑΝΙΚΟΣ 
ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
ΜΕΛΟΣ Τ.Ε.Ε. - ΑΡ. ΜΗΤΡΩΟΥ: 110791 

Η: ΔΗΜ. ΘΕΟΔΩΡΑΚΗ 3 - ΡΟΔΟΣ 85100 

Α.Φ.Μ. 131030262 - ΔΟΥ ΡΟΔΟΥ 7542 


Ρΰβος7.... 

Ημερομηνία Σύνταξης 3045-2018 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε . ._. 
σμίκρυνση κατά ποσοστό_ 4Ί /Ο 

